દેહરાદૂન, 17 જુલાઇ: યોગગુરુ બાબા રામદેવની હઠના કારણે લગભગ 400 જેટલા બાળકો ઉત્તરાખંડના ગંગોત્રીમાં ફસાઇ ગયા છે. ઉત્તરાખંડ સરકારના ખરાબ હવામાનના એલર્ટ છતાં રામદેવ બાળકોની સાથે યમુનોત્રી માટે રવાના થઇ ગયા. સંપર્ક માર્ટ તૂટવાને કારણે બાબા રામદેવ અને બાળકો સહિત અસંખ્ય લોકો ગંગોત્રીમાં ફસાઇ ગયા છે. ખૂબ જ ખરાબ મૌસમના કારણે બુધવારે ઉત્તરાખંડ સરકારે ચારધામ યાત્રા ત્રણ દિવસ માટે રોકી દીધી.